འདི་ལོའི་ཟླ་༥ཚེས་༢ཉིན་ཨ་རིའི་ནེའུ་ཡོག་གྲོང་ཁྱེར་ནང་རྟེན་གཞི་བྱས་པའི་འགྲོ་བ་མིའི་ཐོབ་ཐང་ཐེབས་རྩ་ཁང་གིས་འདི་ལོའི་རྣམ་དཔྱོད་ལྡན་པའི་བརྩམས་ཆོས་སྒྱུ་རྩལ་གྱི་ཧ་ཝེལ་ཞེས་པའི་གཟེངས་རྟགས་དེ།རྒྱ་གཞུང་གི་བཙོན་འཇུག་འོག་ནས་ལོ་༦ཙམ་རིང་སྡུག་གཅོང་མནར་གཅོད་མྱོང་མཁན་འཇིགས་བྲལ་གློག་བརྙན་བཟོ་སྐྲུན་པ་དོན་འགྲུབ་དབང་ཆེན་ལགས་གཙོས།ཨུ་རུ་སུའི་ནང་བུད་མེད་ཀྱི་ཐོབ་ཐང་རྩོད་ལེན་བྱེད་མཁན་པུ་སི་རའོ་རོལ་དབྱངས་ཚོགས་པ་དང་།ཀྲར་ཀི་ཡི་འཁྲབ་སྟོན་སྒྱུ་རྩལ་བ་ཨར་ཌིམ་གྷུན་དྷུ་ཛི་ལགས་བཅས་སུ་སྤྲོད་རྒྱུ་གསལ་བསྒྲགས་བྱས་ཡོད་པ་ལྟར།ཁ་སང་ཕྱི་དྲོ་ནོར་ཝེ་རྒྱལ་ས་ཨོ་སི་ལོ་ནང་ལོ་ལྟར་ཚོགས་བཞིན་ཡོད་པའི་ཨོ་སི་ལོ་རང་དབང་གླེང་སྟེགས་བརྒྱུད་ཁོང་ཚོར་གཟེངས་རྟགས་དང་ཐུན་མོང་ཐོག་ནོར་ཝེ་ཡི་དངུལ་སྒོར་༣༥༠༠༠རེ་ཕུལ་ཡོད་སྟབས།སྐབས་དེར་དོན་འགྲུབ་དབང་ཆེན་ལགས་གཟེངས་རྟགས་བཞེས་བར་ཕེབས་ཐུབ་མེད་སྟབས།ཁོང་གི་བཟའ་ཟླ་ལྷ་མོ་མཚོ་ལགས་ཀྱིས་ངོ་ཚབ་ཞུས་ནས་གཟེངས་རྟགས་དེ་བླངས་ཡོད་འདུག